Igaüks otsib armastust.
ja tahab seda meeleheitlikult leida.
Peame näitama neile, mis on armastus.
Peame tutvustama neid armastusele - Jeesusele.
Jeesusele.
Selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Äratavat ja üleloomulikku armastust.
Jeesus on armastus.
Tere tulemast saatesse.
Täna on meie saate külaliseks Dr. Randy Clark.
Randy, ma lihtsalt imetlen seda, mida sa teed,
kiideldes Issandas, tehes imesid ja ehitades Tema kuningriiki...
Maailmas on praegu käimas suur lõikus.
Inimesed saavad kõikjal päästetud, tervendatud ja puudutatud.
Taevas vallutab maa.
Tõepoolest.
Jumala vägi on puudutamas maailma täiesti ennenägematul viisil.
Jah, see on imeline.
Näed paljusid asju oma silmaga.
Mõnikord saab ühe koosoleku jooksul terveks 500 inimest.
Võimas.
Parimad ajad on just praegu.
Tänases saates räägime metalliosade haihtumisest.
Jumal on imede Jumal,
Ta on kõigest suurem, miski ei ole Talle võimatu.
Mõnikord pannakse inimese kehasse
operatsiooni käigus plaadid või kruvid, et hoida kõike omal kohal.
Räägi meile, mida Jumal on selles valdkonnas teinud.
Metalliosi on kehast kadunud tosinkonnal inimesel.
Seda nende endi sõnul.
Me ei ole saanud seda tõestada.
See on keeruline,
sest näiteks Brasiilias ei saanud me inimeste kontaktandmeid.
USA-s on tervenenuid kõigest kolm või neli.
Meil pole tõendeid metalli kadumisest.
Küll aga on sadu lihtsalt terveks saanud inimesi.
Alates 2009. aasta septembrist on neid kogunenud umbes 900.
Nad on käinud tunnistamas, üle 200 neist on filmitud.
Nad näitavad seda, mida varem ei ole suutnud teha
Liikuvus on märgatavalt suurenenud
ja krooniline valu on tunduvalt vähenenud või täielikult kadunud.
Selle uurimuse tegin oma doktoritöö jaoks aastal 2012
ja kaitsmine oli aasta hiljem.
Valesti läinud seljaoperatsioonist tekkinud valu hinnatakse skaalal,
kus 0 tähendab valu puudumist ja 10 talumatut valu.
1-punktine tõus on juba hea,
kaks punkti on meditsiinivaldkonna tipp.
Meie nägime lausa 8- ja 10-punktist tõusu, keskmine oli 6-punktine.
Seda pelgalt palvetamisega.
Nii imeline.
Sul on meile näitamiseks ühe tunnistuse video.
Vaatasin seda enne saadet puhketoas.
See oli nii vägev, kuna sellel tüdrukul oli suus kruvi -
ta räägib kohe täpsemalt - ja kuidas see lõppeb!
Vaatame seda klippi.
Kuulake seda!
See on uskumatu.
See on võimas.
Septembris kukkusin hobuse seljast
ja minu vasak näopool oli täiesti puruks.
See taastati ja mul on nüüd näos neli plaati.
Seda tehti läbi igeme ja kui see tagasi kasvas, jäi üks kruvi välja.
Sellest alates olen seda keelega tundnud.
See on teinud valu ja tuletanud mulle iga päev juhtunut meelde.
Olen käinud kahe aasta jooksul neli korda lõikusel.
Poole aasta pärast oleks olnud uus lõikus,
aga täna tuli kruvi mu igeme küljest ära.
Milline rõõm!
Halleluuja!
Tahaksin veel rääkida millestki, mida Jumal tegi.
Mu ema kutsus mind eilsele koosolekule,
sest sel õhtul plaaniti metalli pärast palvetada.
Ma ei saanud tulla, sest mul oli pikk tööpäev.
Ta kutsus mind ka täna õhtuks ja just täna palvetatigi.
Jumala juhtimine.
Halleluuja! See on märk, et täna näeme paljusid tervenemas.
Lihtsalt imeline!
Sõna ütleb, et Jumala palge ees on rõõm täielik.
Selle tüdruku rõõm oli katsutav.
Pärast läbielatud valu on see kruvi sul järsku peopesas.
Jah, ta tuli kruviga meie juurde oma entusiastliku ema saatel.
Kui nägin nende rõõmust säravaid nägusid,
sain aru, et midagi on juhtunud.
Ja seal see oli - suur kruvi.
Kujuta ette, kui imeline see võib olla,
kui sul on suus kruvi ja Jumal laseb sel järsku ära tulla.
Sa vaatad seda ega tunne seda enam oma suus.
Kas Jumal tõesti tegi seda?
Terve saal oli vist hämmingus.
See kasvatab ka teiste usku.
Ütlesin videos, et see on märk paljude tervenemisest.
Koosolekul oli mees, kellel oli käe sees 17 kruvi
ja ta ei suutnud kätt kõrgemale tõsta.
Seal aga vehkis ta seda igasse suunda.
Sel õhtul tervenes 48% neist, kel oli midagi kehasse opereeritud.
See oli USA-s tolle aasta kohta ennenägematu.
2013. aasta augustis oli meil koosolek Orlandos.
Seal oli mitu tuhat inimest.
Terveks sai 66% neist, kel oli midagi kehasse pandud
ja mis põhjustas kroonilist valu või piiras liikuvust.
Areng on nähtav.
Jutt on USA-st.
Muide, sinu uurimust lugedes olin meeldivalt üllatunud,
kui kõrge see protsent USA-s oli.
See näitab, kui suurelt Jumal inimeste elus liigub.
Mahajäämus Brasiiliast oli üllatavalt väike.
Enamikku imedest olime tolle ajani näinud just seal.
Tol aastal jäime kõigest ühe protsendiga alla.
Asi ei ole muidugi protsentides, vaid valust vabanenud inimestes.
Räägi meile veidi järgmisest klipist.
See on mu lemmik video metalliga seotud tervenemisest.
Mees oli nii suurtes valudes, et oleks peaaegu lahkunud.
Ta ei saanud istuda ega seista ja võttis valu vastu kangeid ravimeid.
Kui ta oli lahkumas, ütlesin,
et Jumal tahab sellistest hädadest tervendada.
Ta tuli üles ja andis tunnistuse.
See lööb mind siiani pahviks.
Vaatame seda klippi.
Kuulutan tervenemist kõigile,
kel on kehas metalliosi.
Neli kruvi ja kaks varrast.
Kaks kuud tagasi.
Ta võtab valu vastu tugevaid ravimeid.
Ta oleks täna peaaegu tulemata jätnud.
Ta oli suurtes valudes, ei suutnud istuda ega püsti seista.
Ta oli just lahkumas, kui hakati palvetama metalli pärast.
Nüüd on valu läinud.
Kas sina või su lähedane vajab tervenemist?
Randy Clarki raamat õpetab, kuidas Jumala väega tervendada.
See muudab su elu.
Telli "The Essential Guide to Healing" juba täna.
Selleks helista numbril 866 980 5464
ja maini pakkumist 316,
mine aadressile patriciaking.com
või saada sõnum märksõnaga BLESS numbrile 42828.
Mida sina saaksid ära teha?
Tänu oma partneritele saame:
saata inimesi nende juurde,
kes on katki ja lootuseta,
linnatänavail
tuua valgust pimedusse.
Kui hakkad meie partneriks, aitad meil jätkata.
Vaata lähemalt: patriciaking.com.
Kas pole mitte põnev!
Lähen iga kord seda nähes põnevile,
kuna ma ise sain autoõnnetuses vigastada.
Selgroog sai tõsiselt viga ja tuli võtta kangeid valuvaigisteid,
aga ma sain terveks.
Pärast seda, neli aastat tagasi,
oli mul kolm nihkunud diski ja kaks pitsunud närvi.
Võtsin teist valuvaigistit
ja käisin füsioteraapias kolm kuud, kuus päeva nädalas.
Ikkagi ei saanud karkudeta käia.
Kaks inimest palvetasid selle eest ja ma sain terveks.
Tean, mis tunne see on, kui sul on seljavalu.
Olin ühel koosolekul, mida sa juhtisid.
Koosolekute sarja nimi oli vist Prohvetite Hääl.
Mind tuli välja vedada.
Sa olid kange verega ja jätkasid käimist.
Olid meeletutes valudes,
aga jätkasid Jumala otsimist, kuigi ei olnud veel muutust näinud.
Võtsid hulga ravimeid, et valu leevendada.
Ma täitsa usun sind.
Su tervenemine ei tulnud hetkega,
see kestis ikka mõnda aega.
Kolm kuud.
Aga üks hommik, kui voodist tõusin,
sain toetuda jalale ilma karkudeta.
Ütlesin oma abikaasale, et olen terveks saanud.
Neli-viis tundi hiljem sain sõbralt meili.
Ta nägi mind avatud nägemuses,
kus oli ainult minu luustik ja närvisüsteem.
Jumal näitas talle, kuidas nende kolme diski eest palvetada,
et need uuesti paika läheks.
Ta imiteeris seda tegevust seal nägemuses.
Järgmine hommik olin terve.
See ei saanud olla platseebo efekt,
kuna ime juhtus kolm-neli tundi enne sõnumit.
Helistasin talle viivitamatult.
Kui mõtlen sellele videole, mida just vaatasime,
siis kuidas küll on võimalik oma varbaid puudutada,
kuidas saab niimoodi tahapoole kallutada?
See on lihtsalt hämmastav.
See on muide ainus tervisehäda,
mille kadumisse mul on usku ka siis, kui ma pole saanud tunnetusesõna.
Ma pole kunagi saanud selle kohta tunnetusesõna - puhtalt usuand.
See on vist tulnud suurest kaastundest.
Jah, suurest kaastundest.
Mäletan, kuidas sa piinlesid, taevane arm!
Su valu oli lausa katsutav.
See, mida sa räägid, on läbinisti tõsi.
Olid suurte valude küüsis ja Jumal tervendas su üleloomulikult.
Mäletan, kuidas üsna kohe pärast seda ütlesin:
"Vähemalt ei juhtunud see tervenduskoolis või -koosolekul,
vaid n-ö prohvetlikul koosolekul."
Paar nädalat varem tegutsesin tervenduskoolis,
seal olid inglased filmimas ja õppimas tervenemise kohta.
Seal ma olin oma karkude ja valuvaigistite peal.
Juhtisin tervenduskoosolekut
ja kõndisin karkudega üle inimeste, kes olid maas pikali,
aga ma ei andnud alla.
Ma ei mõistnud, miks, aga jäin endale kindlaks.
Lõpuks Jumal tuli ja tervendas mind.
Sellepärast mul ongi sellesse usku.
See on midagi tõeliselt ilusat,
kui Jumal meie jaoks sääraseid asju teeb,
sest me teame seda sügavat pimedusekuristikku, kus varem olime.
See tõesti kasvatab usku, kuna sa tead, et Ta on võimas.
Mitte pelgad sõnad, vaid isiklik kogemus.
Mul on sinule küsimus.
Ütlesid, et võtsid ravimeid ja käisid arsti juures.
Paljud kristlased mõtlevad, kas on vaja minna arsti juurde
või võtta ravimeid, kui nad usuvad Jeesusesse.
1850.-1900. aastatel õpetati,
et kui sul on usku, siis ei ole vaja.
Selle võtsid omaks ka nelipühilased.
Tervenemist ei taaselustanud mitte nemad,
vaid batistid, presbüterlased ja mõned teised.
Protestantismis aitasid tervenemist taasavastada
Jumala sõna uurimine ja isiklikud tervenemiskogemused.
Mõnda aega oli tõepoolest levinud õpetus,
et kel on usku, ei võta ravimeid ega otsi abi arstilt.
Üks välistas teise.
Mina nii ei arva.
Kuulun Nazianzose Gregoriose koolkonda.
Ta oli üks esimesi ja olulisemaid kirikuisasid.
Tema ja ta vend olid mõlemad arstid.
Gregorios uskus, et meditsiin ja Jumala teenimine käivad käsikäes,
kuna probleemil võivad mõnikord olla vaimsed juured.
Olen Jumalale tänulik arstide ja õdede eest.
Ma ei usu,
et arsti juurde minna või ravimeid võtta on usuga vastuolus.
Mõnikord on lihtsam uskuda, kui tead, mis asjaga on tegu.
Nii on lihtsam palvetada.
Aga kui ei tea asja põhjust, siis ei oska ka täpsemalt palvetada.
Minu abikaasal olid mõnda aega veidrad sümptomid.
Ma ei saanud palves kindlat vastust, aga oli mingisugune aimdus.
Kui ta oli lõpuks nõus arsti juurde minema,
saime teada, et asjalood on halvad.
Samas see oli hea, sest nüüd teadsime, millele vastu seisame.
Põhjust teadmata oleks nagu koll kapis olnud
või oleks nagu huupi usunooli pildunud.
Kui saime põhjuse teada, siis oskasime sihtida.
Sel moel on see abiks ja tuleb kasuks.
Me teeme koostööd Jumalaga, et näha Tema tahet ehk tervenemist.
Tema on arstidele andnud arusaamise
ja teadlased ei tee omapead avastusi.
Isegi kui nad Jumalat ei tunne, tuleb neile Temalt teadmisi.
Rääkides ravimitest, mõnikord on lihtsam uskuda paranemist siis,
kui sa ei vaevle piinava valu käes.
Ka siis on lihtsam, kui tead asja juurt
ning kuidas paluda ja haigusele kõneleda.
Diagnoos osutab probleemile, mille eest palvetada, et näha imet.
Konkreetne palve on parem.
Näen praegu vaimus naist,
kel on krooniline haigus ja kes on käinud ühe arsti juurest teise.
Sa võtad ravimeid ja sõltud neist.
Näen sinu üle Jumala väge ja kaastunnet.
Haiguse vaim lahkub sinu pealt just praegu.
Jumal tõstab sinult raskuse, sa koged Tema kergust.
Tunned kergust ja värskust.
Murrame Jeesuse nimel selle ravimisõltuvuse.
Tunnetan, et su keha ise tekitab neid sümptomeid,
kuna ta on ravimitest sõltuv ja vajab neid.
See on psühhosomaatiline.
Võtame Jeesuse nimel meelevalla.
Kas sa soovid mõne kindla ime pärast palvetada?
Jah, sooviksin tulla tagasi metalliteema juurde.
Mul on and uskuda nende tervenemisse,
kellel on kehasse midagi paigaldatud.
Pöördun praegu nende poole, kellele on kehasse opereeritud mõni detail,
mis tekitab pidevat valu või piirab liikuvust.
Olen alates 2009. aasta septembrist näinud 900 imet.
Võta lihtsalt vastu seda, mida ma palvetan.
Proovi palve ajal teha seda, mida sa muidu ei saa.
Muide, viis tükki teist on juba näinud imet.
Proovi enne palvet teha seda, mida sa tavaliselt ei saa.
Siis saad hiljem kindel olla,
et tervenemine on tulnud tunnistuse sõna kaudu.
Proovi nüüd.
Viis tükki on juba terved.
Palvetame ka ülejäänute eest.
Jeesuse nimel käsin valul lahkuda
ja ma õnnistan nende ihu.
Issand, ma ei tea, kuidas järgmist palvet paluda -
kas peaks käskima sel lahkuda, kaduda vms.
Palvetan nii, nagu olen seda viimased aastad teinud.
Isa, aitäh, et sa vastad.
Aitäh tervenemise eest.
Ma tänan, et kuigi ma ei oska palvetada
metalli ja muude esemetega seotud probleemide pärast,
siis Jeesuse nimel tänan,
et Sinu vägi on praegu tegev nende kehas.
Palume tervenemist inimesele,
kellel on kõhus proteesvõrk songa või mõne muu asja pärast.
See asetseb kõhu alaosas
ja kükitamisel võib valu tunda külgedes
või paremal pool, nabast veidi madalamal.
Aitäh, Jumal, et nad saavad vabalt liigutada,
valu on läinud ja vabadus on tulnud.
Jeesuse nimel ei mingisuguseid valuvaigisteid enam.
Täname sind. Aamen.
Mida sina saaksid ära teha?
Tänu oma partneritele saame:
saata inimesi nende juurde,
kes on katki ja lootuseta,
linnatänavail
tuua valgust pimedusse.
Kui hakkad meie partneriks, aitad meil jätkata.
Vaata lähemalt: patriciaking.com.
Kas sina või su lähedane vajab tervenemist?
Randy Clarki raamat õpetab, kuidas tervendada Jumala väega.
See muudab su elu.
Telli "The Essential Guide to Healing" juba täna.
Selleks helista numbril 866 980 5464
ja maini pakkumist 316,
mine aadressile patriciaking.com
või saada sõnum märksõnaga BLESS numbrile 42828.
Jumala Sõna ütleb,
et me kõik võime panna käed haigete peale ja nad tervenevad,
ja võime teenida palves.
See on Kristuse ihu üks funktsioone.
Kõik ei tea aga, kuidas sellega algust teha.
On ka neid, kes on koguduse liikmed või alluvad vaimulikule juhile,
aga ei usu tervenemisse.
Võib tekkida dilemma, kui nad tahavad tervenemises kasvada.
Paar küsimust sulle.
Esiteks, kust alustada?
Kirjutasid Bill Johnsoniga raamatu "Essential Guide to Healing".
See on alustuseks väga hea,
lugeja saab järgida siin esitatud põhimõtteid.
On sul veel nõuandeid?
Jah. Esimene on see, et tee lihtsalt algust.
Kuidas alustada? Alusta.
Teisena, oleme andnud välja käsiraamatu, mis on 14 keeles.
See annab vastuseid väga spetsiifilistele küsimustele.
Praegu pole aega sügavuti minna, aga see raamat on väga asjakohane.
Kui kellegi pastor ei usu tervenemisse,
siis ta saab palvetada ka mujal, nagu näiteks tänaval või kodus.
Raamatus "Essential Guide to Healing" on terve peatükk
uskuvatest uskmatutest ja mitteuskuvatest usklikest.
Palvetamisega algust tehes tuleks pidada silmas ka seda,
et tervenemisimed võivad mõnikord juhtuda väga lihtsasti,
aga teinekord tuleb enne läbimurret palvetada mitme inimese eest.
Seda on korduvalt ette tulnud.
Neid kahte raamatut soovitan soojalt, need annavad suuna kätte.
Meil on ka kursus nimega "Christian Healing Certification Program",
mille leiab aadressil healingcertification.com.
See hõlmab füüsilise ja sisemise tervenemise ning vabastuse teemat.
Iga teema jaguneb neljaks 8-nädalaseks osaks.
Füüsilisest tervenemisest õpetab kümme inimest:
mina, Heidi Baker, Bill Johnson, Todd White jne,
kes on tervendamise poolest hästi tuntud.
Nad räägivad oma teekonna algusest, arengust
ja läbimurretest ning kuidas nad on õppinud Isa jäljendama.
Igaüks neist kirjeldab viit kõige suuremat nähtud imet.
Selle kursuse on viimase 15 kuu jooksul läbinud umbes 1600 inimest.
Vähemalt mingi osa kursusest.
Kursuse füüsilise tervenemise teema on heaks alguspunktiks.
See on täielikult veebipõhine ja interaktiivne.
Grupil on olemas ka oma juhendaja.
Osalejaid on igalt poolt üle maailma ja erinevatelt elualadelt.
See kõlab suurepäraselt.
Vestlesin ükskord Heidi Bakeriga,
umbes kolm aastat pärast plahvatuslikku ärkamist Mosambiigis.
Muidugi mõista palvetas ta ka tollal haigete eest
ja nüüd saavad kõik kurdid terveks külades, kuhu ta läheb.
See on võimas.
Küsisin talt, kas ta on ka surnuid ellu äratanud,
sest see on osa misjonikäsust.
Ta vastas, et veel mitte, kuid nad tegelevad sellega.
Asja saladus olevat - nagu sinagi ütlesid - lihtsalt minna ja teha.
Ta on palvetanud tunde, isegi päevi surnud imikute eest,
aga ei ole alla andnud.
Paar aastat hiljem uurisin temalt elluäratamise kohta uuesti.
Selleks ajaks oli imesid 11 ja nüüdseks lugematult,
kuna terve meeskond on aktiivne.
Usun, et sfääri sisse murdmiseks tuleb lihtsalt algust teha.
Aeg on möödunud nii märkamatult.
Tahan sulle saate lõpuks veel meelde tuletada,
et Jumal armastab sind igavese armastusega.
Ta on andnud kindla lubaduse teha su terveks.
Kohtume taas.
Uuri meie tegemiste kohta lisa aadressil: xpmedia.com.
Tõlge: Karin Reisko